*prijedlog*

**O b r a z l o ž e n j e**

Gradsko vijeće Grada Velike Gorice na svojoj je 12. sjednici održanoj 25.03.2016. godine donijelo Odluku o organizaciji, načinu naplate i kontrole parkiranja u Gradu Velikoj Gorici.

U članku 9. potrebno je dodati dva parkirališna mjesta za potrebe službenih vozila Zavoda za javno zdravstvo Zagrebačke županije, koja se nalaze u sklopu Doma zdravlja Velika Gorica.

Kako osobe s invaliditetom i dobrovoljni darivatelji krvi s preko 40 puta darovanom krvi ulaze u drugačiji sustav korištenja parkirališnih mjesta u pogledu naplate povlaštenih karata, u prijedlogu Odluke o izmjeni i dopuni Odluku o organizaciji, načinu naplate i kontrole parkiranja u Gradu Velikoj Gorici došlo je do promjena koje se tiču uvjeta korištenja parkirališnih mjesta i povlaštenih parkirnih karata.

Prijedlogom predmetne Odluke za osobe s invaliditetom i dobrovoljne darivatelje krvi s preko 40 puta darovanom krvi povlaštena karta stoji 10,00 kuna godišnje, čije troškove izdavanja će snositi Grad Velika Gorica.

Vlasnici električnih vozila Prijedlogom Odluke ušli bi u sustav naplate povlaštenih karata, te bi mjesečna naknada za istu iznosila 30,00 kuna.

Dobivanje povlaštene karte za korisnike navedene u članku 27. stavak 2. predmetne Odluke moguće je uz predočenje dokaza navedenih u članku 24. Odluke, jednom godišnje, s rokom važenja od dvanaest mjeseci računajući od datuma izdavanja iste.

Postojećim poreznim propisima utvrđena je obveza plaćanja PDV-a na nezaračunate isporuke u visini PDV-a koji bi bio zaračunan da su za sve isporuke obavljene tijekom obračunskog razdoblja izdani računi. Navedenim bi trgovačko društvo koje obavlja poslove organizatora parkiranja na području Grada Velike Gorice bilo oštećeno za neobračunati prihod što bi u konačnici utjecalo na poslovanje istog.

Zbog navedenog predlažemo da Gradonačelnik Grada Velike Gorice utvrdi Prijedlog Odluke o izmjeni i dopuni Odluke o organizaciji, načinu naplate i kontrole parkiranja u Gradu Velikoj Gorici u priloženom tekstu, te da je uputi Gradskom vijeću na donošenje.